JAANIMÄE RINGI KARIKAVÕISTLUSED NOORTE RALLISPRINDIS 2005

ÜLDJUHEND

1. KARIKAVÕISTLUSE (KV) ÜLDKORRALDAJA

1.1 2005.a. KV üldkorraldaja on MTÜ JAANIMÄE RING
1.2 KV iga etapivõistluse jaoks koostatakse juhend andmetega osavõtutingimustest, programmist, rajast jne. Juhendi kooskõlastab EAL NOORTE JA RAHVASPORDI KOMITEE ning registreerib EAL SEKRETARIAAT. Võisteldakse EAL võistlusmääruste alusel.
1.3 Üldjuhendi muutused ja täiendused, mis on üldjuhendi osaks avaldatakse mitte hiljem kui 12 päeva enne järgmist etapivõistlust.

2. KV ETAPPIDE ESIALGNE KALENDRIPLAAN

05 märts RAPLA
14 mai TABASALU
18 juuni JAANIMÄE
17 juuli JAANIMÄE
10 september JAANIMÄE
08 oktoober TABASALU
05 november RAPLA

3. KV OSAVÕTJAD, ARVESTUSKLASSID, AUTOD

3.1 KV arvestusklassideks on:
     J16 (noored kuni 16 aastat)
     J18 (noored 16 kuni 18 aastat)
     V18 (noored  kuni 18, EAL kaardiga sportautodel)
3.1.1 J16 ja J18 võib osaleda ka V18 võistlusklassis.
3.2 Kõik autod peavad olema ühesilla veolised. Ükskõik milline ülelaadimine on keelatud.
3.2.1 J16 ja J18 klassis võib võistelda autodega mis vastavad LE nõuetele ja mille töömaht on alla 2000 cm3 ning võimsus väiksem kui 111kw (teh.passi järgi). Autodel ei tohi olla EAL kehtivat tehnilist kaarti.
3.2.2 J16 ja J18 klassis võib võistelda ZAZ tüüpi autodel mis vastavad EAL poolt kinnitatud ZAZ tehnilistele tingimustele.
3.2.3 V18 võib võistelda autodega, mis vastavad EAL tehnilistele tingimustele.
 Autodel peab olema EAL kehtiv tehniline kaart. 
3.3Rajaga tutvumine võistlusautodel üks kord ohutusauto järel ühtses kolonnis.

4. KV TULEMUSED

4.1 KV arvestus peetakse individuaalselt. Võistleja osaleb KV arvestuses, kui ta on osalenud hooajal ühes võistlusklassis vähemalt kolmel etapil. Etapil osalemiseks loetakse startimist vähemalt ühes voorus.
4.2 Igal etapil omistatakse finishiprotokollide järgi arvestupunkte iga võistlusklasside J16, J18 ja V18 10 paremale vastavalt 20-15-12-10-8-6-4-3-2-1.
4.3 ZAZ autodele peetakse samuti arvestust, kuhu kuuluvad kõik eeltoodud sprindid.
Punkte arvestatakse 10le paremale süsteemis 20-15-12-10-8-6-4-3-2-1
4.4 Etapil määratakse paremuse järjestus kolmest sõidust kahe parema aja summeerimise teel. Nende 
võrdsuse korral saab eelise paremat aega näidanud võistleja. Kui ka parim aeg on võrdne osutub võitjaks kolme vooru summas väiksemat aega näidanud võistleja. Kui kõik ajad on võrdsed saab eelise noorem võistleja.

4.5 KV lõpptulemused selguvad arvestuspunktide liitmisel, kusjuures arvesse lähevad seitsmest etapist viie parema etapi tulemused. (Etappide arvu muutmisel peetakse arvestust süsteemis N- 2, kus N on toimunud etappide arv) 

4.6 Võrdsete punktisummade puhul on võistlejate eelistus järjekord:
1) korgemad kohad etappidel
2) parim tulemus viimasel (siis eelviimasel jne) toimunud etapil.
4.7 Kui sõitja etapitulemus tühistatakse tehniliste eeskirjade rikkumise või ebasportliku käitumise pärast, ei kuulu see etapp p.4.5 alusel nõrgema tulemusena KV arvestuses mahaarvamisele (tühistatud etapitulemus jääb punktitabelisse) 

5. KV AUTASUSTAMINE

5.1 Iga klassi 6 paremat autasustatakse karikaga.
5.2 ZAZ-i 3 paremat autasustatakse karikatega.
5.3 Korraldajad ja toetajad võivad välja panna eriauhinnad.
5.4 KV parimate autasustamine toimub rahvaalade hooaja lõpetamisel.

PS! Moskvich liigas peetakse eraldi noorte arvestust, kuhu kuuluvad kõik eeltoodud sprindid ja lisaks kõik noorterallid. Kui noor soovib osaleda paralleelselt moskvich liiga noortearvesutses, peab ta täitma lisaks ka moskvich liiga poolt esitatavad nõuded.

Olenevalt ilmastiku tingimustest jätab Jaanimäe-Ring õiguse muuta võistluspaiga asukohta.